Maite López Zabala

Maite López Zabala (Berriz, Bizkaia, 1980ko irailaren 13a) euskal antzerki-aktorea da. 

 Bizitza 

 Ikasketak 
Lehen urratsak jaioterriko Learreta-Markina eskola publikoan eman zituen. Ondorengoak, berriz, Durangoko Fray Juan de Zumarraga institutuan. Farmazia ikasketak hasi zituen Euskal Herriko Unibertsitatean, Gasteizen, eta Arte Ederrak unibertsitate bereko Leioako campusean, baina ez zen amaitzera heldu.

2017tik 2019ra Iurretako Lanbide Heziketa LHIIn "Administrazio eta Finantza goi mailako zikloa" egin zuen. 

 Lan ibilbidea 
Hainbat lanbidetan jardun du Maite Lopezek, besteak beste: 2004tik 2020ra San Agustin Kultur Guneko langile. 2005etik 2016ra antzerki irakasle Berriz eta Durangoko hainbat elkartetan. 2018tik Teatro Gorakadako administrari. 2023tik TAULA kultur ekoizpeneko enpresaren sortzaileetariko bat da Markel Ganboa eta Diego Collatekin batera. 

 Aktore ibilbidea 
1998tik Karrika Antzerki taldeko partaide da, gazteen sormena bultzatzea, ikuskizunak euskaraz sortu eta plazaratzea, lan prozesua talde lanean oinarritzea eta irudia eta soinua erabiltzea dira proiektuaren zutabeak.

Durangoko Fray Juan de Zumarraga Institutuko proiektu batetik abiatuta, Kurutziaga ikastola, Berbaro eta institutuaren elkarlanaren babesa izan zuen talde amateurrak eta hasieran Jose Martin Urrutia "Txotxe" izan zen konpainiaren bultzatzaile nagusietako bat; hainbat antzezlanen zuzendari eta testuen egile izateaz gain. Hala nola, Fartsa (1998ko ekainean estreinatu zen kale antzerkia), Haize freskoa frenopatikoan (1998ko abendua), Kokopeli komandoa (1999), Martxoak 31 (2007), Ametsen faktoria (2008) eta Oinez dabilen jende eskasa (2009), besteak beste. Aipatutako antzezlan guztietan hartu zuen parte Maitek eta bertan trebatu zen aurrerantzean bere lanbide izango zen disziplinan.

 Ikuskizunak 
 Karrika Antzerki taldearekin 
250px|thumb|Berrizko udaletxea
 Zubigizakiak (1999)

 Prostibuloa (2002)

 Durango Tabira 1440 (2003-04)

 Nabigatu dezagun (2005-06)

 Txin Txin: Mugaz bestaldeko kasinoa (2005-06)

 Martxoak 31 (2006-07)

 Hau ez da Kalkuta (2009-10)
 Oinez dabilen jende eskasa (2010)

 Lurra astinduz (2011)
 Sustraiak airean (2013)

 Zapoi (2015)

 Hamabi harrien ahotsa (2015)

 Deshakespeareazioa (2016-17)

 Karrikan (2021)
 Durangoko gaba baltza (2023)

 Hurrengo galtokia (2025)
 Parkingdarrak (2025)

 Profesionalki 
 Euskaldungak (2024) Aroa Blancorekin.

 Sariak 

 2022an, Maite Lopez partaide den Karrika Antzerki taldeak Durango Saria jaso zuen.

 Bestelakoak 

 Berrizko udalean zinegotzi izan zen 2011-2015 legealdian EH Bildu ordezkatuz.

 Erreferentziak 

 Kanpo estekak 

 Maite López Zabala Karrika taldearen 25. urteurrenaz Muga Kultura, 2024.01.09
 100 pertsona baino gehiago izan dira Karrika Antzerki Taldeko kideak une batean edo bestean Durangon.com, 2024.01.14
 Hitzez eta ahotsez irakurraldi girotuan YouTube

Kategoria:Berriztarrak
Kategoria:Antzerki aktoreak